b'\n_START_ARTICLE_\nWolf-prisen\n_START_PARAGRAPH_\nWolfprisen er en international pris, der de fleste \xc3\xa5r siden 1978 er tildelt af Wolf-fonden i Israel til videnskabsfolk og kunstnere i kategorierne matematik, fysik, kemi, medicin, landbrug og kunst. Hver pris best\xc3\xa5r af et diplom og 100.000 dollar._NEWLINE_Indtil oprettelsen af Abelprisen var Wolfprisen i matematik den t\xc3\xa6tteste p\xc3\xa5 en "matematisk Nobelpris", da Fieldsmedaljen kun uddeles hvert fjerde \xc3\xa5r til matematikere under 40 \xc3\xa5r.'